Isigidimi samaxosa

Ipepa samaxosa lenyanga.

Vol. VI.

LOVEDALE, SOUTH AFRICA, FEBRUARY 1, 1876.

No. 65

Isigidimi samaxosa

U-REV. WILLIAM GOVAN.

Ilizwi lika Tixo lafika intlanga zalendawo zinqula iminyanya yakowazo, zisondeza amadini kuyo, zitembe amatola namagqira atwase ngendlovu nengonyama nezingwe. Lafika incwadi ingento yaziwayo, indaba zisenziwa ngomlomo, imbali zisaziwa ngabahlala namaxego. Lafika ukusebenza iyinto engekoyo kusanelwa ukuti kwaluswe inkomo kulinywe indinyana ezinyeleni zamahlati ngamaceba omtati.

Kwafuneka ke ukuba kuti ukuhanjiswa kwelilizwi losindiso kuzekwe ezantsi ngenxa zonke. Ukuze abantu babe nokuziqonda ezindaba zilungileyo baziziselweyo, kwafuneka ukuba baziswe into ayiyo u-Tixo,nemisebenzi yake, nemiteto yake; baziswe into abayiyo bona kuye, nokuzitshabalalisa kwabo ngesono. Ukuze Izibalo zake ezinezondaba bazazele ngokwabo, bazixelele abantwana babo, bazihambisele nakwezinye intlanga, kwafuneka ukuba kungeniswe imfundo. Ukuze bati bekwenza oko babe benezixaso ezifanelekileyo, kwafuneka ukuba baziswe imisebenzi.

Bangena ke abafundisi kwezondlela zonke. Bati, belishumayela Ilizwi, eyona nto babeze kwenza yona, baba bemisa izikula, beb'ala incwadi, beguqula Izibalo, besebenza nangezandla zabo ukuze abantu babonele kubo.

Lati lakubon’ ukuba liyakwenza oko konke elicala labafundisi bama Skote kutiwa yi Free Church ngoku, laceba iqinga lalendlu ise Dikeni. Lati masake indlu eyakuvelisa uluhlu olufundileyokwezintlanga, ukuze kupume kulo abafundisi bolutsha nabashumayeli Belizwi kude kuye kubako nabalusi bemihlambi ka Kristu nabasi bendaba zake kwamanye amacala. Yakiwe ke londlu: kwati pesheya kwakutshwa lendoda ingu Govan ukuba ize kuhambisa lomsebenzi. Yavulwa nge 1841, lomnyaka ingqakaqa yanyatya Amantinde. Zangena intlanga zonke, wabako Umlungu, no Mxosa, ne Qeya, ne Mfengu no Msutu. Zafundela ndawonye zonke lwati oluntsundu lwema nolumhlope, lwati olwenkosi unxulumanano lwemidaka. Yafundisa yanyameka wacokisa lendoda; yabeta wanyameka wacokisa nawe ufundiswayo. Kusasa kwafundwa into yonke elunge nelizwi li­

ka Tixo; emva kwesitonga kwafundwa inteto yamangesi neyama Latin, kwahlakazwa konke ukwazi kwase Mlungwini okubonakalayo ukuba kungalunceda uhlanga; emva kwe dinari kwangena obe fundiswa Isigrike; xa limkayo, kwayiwa emasimini kwafundwa ukulima ngezandla, lendoda nayo ngokwayo iwunqika umhlaba iwuqoba kunene ucoleke ulungelelane kakuhle; ngokuhlwa yafundisa izicaka, yakangela nokuquba kwamadodana. Ifundisa nje ke, iyabafundisisa bonke abanokwazana ukuze umsebenzi uhambe. Kodwa ke mhla yavulwayo londlu laba lincinane iqela elangenayo, kuba oko lento imfundo ibingaziwa ukuba ihlelinje ingaba yinto eyinto pakati kwezintlanga zalapa. Panel’ ukuba amashumi abamabini anabantu bane ngabaza ngemini.

Kwati kwakubon’ukuba kuminyaka mihlanu kufundwa kulendlu, yafika imfazweyezembe (nge 1846) yawacitacita lamadodana kuba yati into yonke engumfundisi kwelilizwe yasaba yaya emlungwini. Yawela yaya kwapesheya kolwandle lendoda ibiyipatisiwe londlu. Yawela nabantwana abatatu babafundisi noka Soga ongu Tiyo. Liyaxola ngaleyo yesixengxe, sebeko nabo abafundisi. Bayihlaziya lendlu yabo, bangenisa amadodana. Wabuya pesheya nalowa wayeyipatisiwe. Kute kungekabiko nomzuzwana lo, yafika eka Mlanjeni yayicita lemfundo; kuba emkayo amadodana, noko bangasabanga namhla abafundisi e-Dikeni; kwati kodwa lingekaxoli, yabuya yavulwa lendlu, wayihambisa u-Govan imfundiso, enomfundisi owafika ngalomfazwe esiza kwakuyo. Babako baligqiza abafundi, kuba kwati ngalomfazwe kwenziwa ilali kwizikola ezinjengesase Dikeni nesase Qonce nesase Bofula, basabela kuzo abezinye izikola, lashunyayelwa Ilizwi lwafunda usapo. Lakuxola yaqiniselwa ngokunye imfundo, landa igqiza lamadodana kulondlu.

Kwati, ngalomnyaka zafa kunene inkomo yimofu isandukufika (nge 1855), kweza kwelizwe u-Rulumente owayekunxamele kakulu ukuba imfundo ihambe kuzo zonke intlanga azipatisiweyo. Siteta u-Sir George Grey. Wabonakala egaleleka e-Dikeni, wati kubafundisi, ndifuna ukuba nihlomele kulemfundiso yenu eyemisebenzi, ndoninceda ngezinto ezifunekayo. Watsho wakupa imihlaba, wageqa imali. Kwahlonyelwa ke amashishini, okucwela imiti, okukanda, okwenza inqwelo, nawokwaka izindlu. Yandiswa

kakulu lendlu yase Dikeni. Angena kunene amadodana avela ngenxa zonke. Kwakubon’ ukuba kunjalo kwafika u-Nongqause kwanqaba ngokuncamisileyo ukudla, kwati kodwa kwako impumelelo kulondlu, ngokunceda kuka Rulumente lowo.

Umsebenzi wokufundisa wabapakamela ababafundisi babini kwacelwa omnye pesheya kolwandle, wafika kanye ngexesha lamatamba (1857). Yashushu okunye imfundo. Kwakubon’ ukuba ihamba ngolohlobo, kwafika ilizwi eliti incipile imali yemfundiso ku Rulumente, akasenako ukufunzela into yonke engenayo kulendlu, unokunceda igqizana elincinane. Kwatiwa, kutiwani? Kwakuxoxwa, kwabonwa elokuti abamanye amacala mabarole imali ukuze bangene; bati nabelicala lakulolondlu barole nabo bakugqita kumashumi amatatu inani labo. Laqekeka ke iqela elikulu lemka alabisabuya ngokuswela imali; babako kodwa abayirolayo

Kwati ngonyaka we 1861, kwahlonyelwa ishishini lokushicilela; wati lomfundisi ubefike ngeka Mlanjeni wanyotulwa ekufundiseni wafakwa kowokubala incwadi nowokuguqula; kwavela omnye pesheya wafakwa endaweni yalowo. Kwaya kwaya, wapuma obefike ngonongqa use, kwafunwa omnye kwapesheya. Wati lowa uvele pesheya ngomnyaka woshicilelo (nge 1861), wagoduka lakupela ixesha abeqeshelwe lona, iminyaka emitatu, kwafakwa owelilizwe endaweni yake. Yabe kekaloku lendoda ingu Govan iyongameleyo imisebenzi yonke yalendlu, isiva ukuba amendu ayo kaloku akase ngawobutsha. Kwafika ke indoda eyakutabata indawo yake; wakululwa yena kowokufundisa wanikwa owokuhamba ekangela izikula. Ute kodwa ngokuwuqela lowokufundisa akahlukana nawo kupele. Kwahlonyelwa nendlu yokufundisa intombi. Kwati kunjalo wabona ukuba kumfanele ukuba agoduke. Wawelake waya kwelakowabo, kwakubon’ ukuba ikumashumi matatu iminyaka efikile kwelilizwe.

Sibala nje kufike umbiko ovela pesheya wokuba ibubile londoda. Sisave umbiko lowo, siyazi kodwa ukuba babeko o-Tshalisi nomfana ka Weir ekuncwabeni. Eyitabatile nje ke u-Tixo londoda yahlahla indlela yemfundo pakati kwetu, kusifanele ukuba sibe nendawo esizikangelayo esizicingayo.

Yabiyindoda yamadoda. Ingqondo yabi-